། །ཞེས་ཁྲོ་ན་རང་ཉིད་ལ་ཁྲོ་བར་རིཊ་
སོ་སྙམ་དུ་བཟོད་པ་བསྒོམ་པ་ལ་ནན་ཏན་དུ་བྱའོ། །
དེ་ལྟར་ཐུན་དངོས་གཞི་ལ་མྱོང་བ་ཐོན་པར་བྱས་ནས་་་
ཐུན་མཚམས་སུ་གོས་ཕྱག་དར་ཁྲོད་པ་སོགས་ཚངས་སྤྱོད་་་་
• 288.

འཇམ་དཔལ་ཞལ་ལུང་གི་འཁྲིད་རྒྱུན་བསྡུས་པ་ལྷོ་བརྒྱུད།
འ ཕེ ལ ་བ འི ་ག ན ས ་ ལ ་བ རྟེ ན ་པ འི ་སྡུ ག ་བ སྔལ ་དང ་ལེན།
བསྟོད་སྨད་སོགས་འཇིག་རྟེན་པའི་ཆོས་ལ་བརྟེན་པའི་སྡུག་
བསྔལ་དང་ལེན། སྟན་ལ་བློ་མི་འབེབས་པ་སོགས་སྤྱོད་ལམ་
ལ་བརྟེན་པའི་སྡུག་བསྔལ་དང་ལེན། དཀོན་མཆོག་མཆོད་
པ་སོགས་ཆོས་ཡོངས་སུ་འཛིན་པ་ལ་བརྟེན་པའི་སྡུག
...
བསྔལ་དང་ལེན། སློང་མོས་འཚོ་བ་སོགས་དཀའ་ཐུབ་ལ་
བརྟེན་པའི་སྡུག་བསྔལ་དང་ལེན། དགེ་བའི་ཕྱོགས་ལ་
མངོན་པར་བརྩོན་པས་དུབ་པ་ལ་བརྟེན་པའི་སྡུག་བསྔལ་་་་
དང་ལེན། གཞན་གྱི་སྲོག་བསྐྱབས་པ་སོགས་སེམས་ཅན་
དོན་བྱེད་ལ་བརྟེན་པའི་སྡུག་བསྔལ་དང་ལེན། ཚོང་སོགས་
སྤངས་པ་འཕྲལ་གྱི་བྱ་བ་( ༣ ༡བ) ལ་བརྟེན་པའི་སྡུག་་་་་་་
བསྔལ་རྣམས་དངོས་སུ་དང་དུ་ལེན། དངོས་སུ་ལེན་མི་ནུས་
པ་རྣམས་ཡིད་ཀྱིས་གོམས་པ་ལ་འབད་པར་བྱའོ། །
བཞི་པ་བརྩོན་འགྲུས་ཀྱི་ཕར་ཕྱིན་ནི། སྤྱོད་འཇུག་ལས།
བརྩོན་གང་དགེ་ལ་སྤྲོ་བའོ། །ཞེས་འཇིག་རྟེན་དང་འཇིག་
རྟེན་ལས་འདས་པའི་ཕན་བདེ་ཐམས་ཅད་ཀྱི་འབྱུང་གནས་
ནི་བརྩོན་འགྲུས་ཡིན་པས། ཐོག་མར་གོ་ཆའི་བརྩོན་འགྲུས་
ནི༑ བསྐལ་པ་ཆེན་པོ་སྟོང་ཕྲག་རེ་ལ་ཞག་གཅིག །དེ་སུམ་ཅུ་
• 289.

དགེ་འདུན་འཇམ་དབྱངས་ཀྱིས་མཛད།
ལ་ཟླ་བ། དེ་བཅུ་གཉིས་ལ་ལོར་བྱས་པའི་བསྐལ་བ་ཆེན་པོ་
གྲངས་མེད་པ་གསུམ་བྱེ་བ་ཕྲག་འབུམ་འགྱུར་གྱི་བར་དུ་་་་་་
དམྱལ་བ་ཁོ་ནར་གནས་ནས་སངས་རྒྱས་བསྒྲུབ་དགོས་པ ་་་་
བྱུང་ཡང་བརྩོན་འགྲུས་མི་གཏོང་། དེ་ལས་ཡུན་ཐུང་བ་ལྟ་
ཅི་སྨོས་སྙམ་པའི་གོ་ཆའི་བརྩོན་འགྲུས་ཡིན་ལ། མདོར་ན་
དགེ་བའི་ཕྱོགས་མཐའ་དག་མངོན་པར་སྒྲུབ་པ་ལ་བརྩོན་་་་
པར་བྱའོ། །
ལྔ་པ་བསམ་གཏན་གྱི་ཕར་ཕྱིན་ནི། མདོ་སྡེ་རྒྱན་ལས།
བློ་ལྡན་གང་དུ་སྒྲུབ་པའི་ཡུལ། །ལེགས་པར་རྙེད་དང་གནས་
བཟང་དང་། །ས་བཟང་བ་དང་གྲོགས་བཟང་བ། །རྣལ་
འབྱོར་བདེ་བའི་ཡོ་བྱད་ལྡན། །ཞེས་གནས་དེ་ལྟ་བུ་དང་
ལྡན་པར་རང་ཉིད་སྟན་བདེ་བ་ལ་ལུས་རྣམ་སྣང་གི་ཆོས་་་་་
བདུན་དུ་བྱས་ཏེ་དབུགས་ཕྱི་ནང་དུ་དལ་བུས་རྒྱུ་བ་ལ་་་་་་་་
དམིགས་ནས། སེམས་ནང་དུ་འཇོག་པ། རྒྱུན་དུ་འཇོག་པ།
གླན་ཏེ་འཇོག་པ། ཉེ་བར་འཇོག་པ། དུལ་བར་བྱེད་པ། ཞི་
བར་བྱེད་པ། རྣམ་པར་ཞི་བར་བྱེད་པ། རྩེ་གཅིག་ཏུ་བྱེད་པ།
མཉམ་པར་འཇོག་པ་སྟེ་དགུའམ། ཡིད་བྱེད་བཞིས་བསྐྱངས་
པའི་སེམས་ཤིན་སྦྱངས་སྐྱེ།( ༣༢ན)དེ་ལ་བརྟེན་ནས་ལུས་
•
290.

འཇམ་དཔལ་ཞལ་ལུང་གི་འཁྲིད་རྒྱུན་བསྡུས་པ་ལྷོ་བརྒྱུད།
ཤིན་སྦྱངས་སྐྱེ། དེའི་རྗེས་སུ་ཤིན་སྦྱངས་མི་གཡོ་བ་ཐོབ་པ་
དང་དུས་མཉམ་དུ་ཞི་གནས་འགྲུབ་ལ། ད་དུང་ལམ་ལ་
བསླབ་པས་ཞི་གནས་ཀྱི་འབྲས་བུ་མངོན་ཤེས་རྫུ་འཕྲུལ་ལ་་་
སོགས་པ་ཐོབ་པའོ། །
དྲུག་པ་ཤེས་རབ་ཀྱི་ཕར་ཕྱིན་ནི། རྗེ་བླ་མས། གནས་
ལུགས་རྟོགས་པའི་ཤེས་རབ་མི་ལྡན་ན། །ངེས་འབྱུང་བྱང་
ཆུབ་སེམས་ལ་གོམས་བྱས་ཀྱང་།
།སྲིད་པའི་རྩ་བ་གཅོད་
པར་མི་ནུས་པས། །དེ་ཕྱིར་རྟེན་འབྲེལ་རྟོགས་པའི་ཐབས་ལ་
འབད༑ །ཅེས་གསུངས་པ་ལྟར། རྒྱ་གར་འཕགས་པའི་ཡུལ་
དུ་གྲུབ་མཐའ་སྨྲ་བ་རྣམས་ཀྱི་བཞེད་ཚུལ་མང་ཡང་། རྒྱལ་
བས་ངེས་དོན་འགྲེལ་བར་ལུང་བསྟན་པའི་དཔལ་མགོན་ཀླུ་
སྒྲུབ་ཀྱི་དགོངས་པ་བོད་གངས་ཅན་གྱི་ལྗོངས་འདིར་འཁྲུལ་
བ་མེད་པར་ཐུགས་སུ་ཆུད་པ་ཆོས་ཀྱི་རྒྱལ་པོ་ཙོང་ཁ་་་་་་་་
ཆེན་པོ་ཡིན་ལ། དེ་དག་གི་རྗེས་སུ་འབྲངས་ནས་ཉམས་སུ་
ལེན་པ་ལ། མཉམ་གཞག་ནམ་མཁའ་ལྟ་བུའི་སྐྱོང་ཚུལ་དང་།
རྗེས་ཐོབ་སྒྱུ་མ་ལྟ་བུའི་སྐྱོང་ཚུལ་གཉིས། དང་པོ་ལ། གང་
ཟག་གི་བདག་མེད་གཏན་ལ་འབེབས་པ་དང་།
ཆོས་ཀྱི་
བདག་མེད་གཏན་ལ་འབེབས་པ་གཉིས། དང་པོ་ལ། དགག་
• 291.

དགེ་འདུན་འཇམ་དབྱངས་ཀྱིས་མཛད།
བྱ་ངོས་བཟུང་བ་དང༌་།
དེ་འགོག་པའི་ཐབས་བསྟན་པ་
གཉིས་ལས། དང་པོ་ནི། རང་གི་སྤྱི་གཙུག་ནས་རྐང་མཐིལ་
གྱི་བར་གྱི་ཕུང་པོ་ལྔ་ལྟོས་མེད་ཚུགས་ཐུབ་ཡོར་མོ་འདི་ལ།
དེར་སྣང་ཞིང་ཞེན་པའི་ངའོ་སྙམ་པའི་བློ་ལྷན་སྐྱེས་དང་་་་་་
དེའི་ཞེན་ཡུལ་གཉིས་ཀ་རིགས་པའི་དགག་བྱར་འཇོག་་་་་་་་
དགོས་ལ། གཉིས་པ་ནི། དཔེར་ན་ཐོ་ཡོར་ཞིག་ལ་མིར་སྣང་
ཞེན་གཉིས་ཀ་བྱུང་སྟེ་བལྟར་ཕྱིན་པ་ན། འདི་ནི་དུག་ཚལ་
ལོ༑ །འདི་ནི་ས་ཕག་གོ །འདི་ནི་རྡོའོ་ཞེས་མིར་སྣང་ཞེན་
གཉིས་ཀ་ལྡོག་པ་དེ་བཞིན་དུ་ངའོ་སྙམ་པའི་བློ་ལྷན་སྐྱེས་་་་་་
འདི་ལ་ཅེར་གྱིས་བལྟས་ཏེ།
རང་གི་ལུས་ཀྱི་ཆ་ཤས་སོ་སོ་
ན ས ་རུ ས ་ པ ་ལ ་སོ ག ས ་པ འི ་ས་ཁམ ས་རྣམ ས་ཀྱང ་ང ་མིན།
ལུས་ཀྱི་
ཁྲག་ཆུ་སེར་སོགས་ཆུའི་ཁམས་རྣམས་ཀྱང་ང་མིན།
དྲོ ད ་ཀྱི ་ཆ་ ཤ ས ་སོ ག ས ་མེ འི ་ཁ མ ས ་རྣ མ ས ་ ཀྱ ང ་ང ་མི ན།
དབུགས་འབྱུང་རྔུབ་སོགས་རླུང་གི་ཁམས་རྣམས་ཀྱང་ང་་་་་་
མིན༑ རྩའི་བུག་སྟོང་སོགས་ནམ་མཁའི་ཁམས་རྣམས་ཀྱང་
ང་མིན། རྣམ་པར་ཤེས་པའི་ཁམས་རྣམས་ཀྱང་མིན་ཏེ།
རིན་ཆེན་ཕྲེང་བ་ལས། སྐྱེས་བུ་ས་མིན་ཆུ་མ་ཡིན། །མེ་མིན་
རླུང་མིན་ནམ་མཁའ་མིན། །རྣམ་ཤེས་མ་ཡིན། །ཞེས་
• 292.

འཇམ་དཔལ་ཞལ་ལུང་གི་འཁྲིད་《རྒྱུན་བསྡུས་པ་ལྷོ་བརྒྱུད།
གསུངས།
འོ་ན་ཚོགས་པ་དེ་ཡིན་ནམ་ཞེ་ན། དེ་ཡང་མ་ཡིན་ཏེ།
ཀུན་མིན་ཞེས་གསུངས། འོ་ན་དེ་ལས་གཞན་པའི་སྐྱེས་བུ་
ཞིག་ཡོད་དམ་ཞེ་ན། དེ་ཡང་མེད་དེ། དེ་ལས་གཞན་པའི་
སྐྱེས་བུ་གང་། །ཞེས་གསུངས། འོ་ན་སྐྱེས་བུ་དེ་ཇི་ལྟ་བུ་ཞེ་ན།
...
ཁམས་འདུས་པའམ་ཚོགས་པའི་སྟེང་ནས་མིང་གིས
བཏགས་པའི་སྐྱེས་བུ་ཞིག་ལས། ཡང་དག་པར་གྲུབ་པའི་
སྐྱེས་བུ་བདེན་པར་མེད་པར་ལྷང་གིས་ངེས་པའི་ངེས་ཤེས་་་
ཀྱི་རྒྱུན་སྐྱོང་བ་ནི་གང་ཟག་གི་བདག་མེད་པའི་སྐྱོང་ཚུལ་་་་་
ཡིན་ནོ། །
གཉིས་པ་ཆོས་ཀྱི་བདག་མེད་ཉམས་སུ་ལེན་ཚུལ་ནི། དེ་
ལྟར་ངའོ་སྙམ་པའི་བློའི་ཞེན་ཡུལ་སུན་ཕྱུང་ནས་ཡུལ་ཅན་་་
བློ་ལྷན་སྐྱེས་ཁོ་རང་གི་ངོ་བོ་ལ་བལྟས་པའི་ཚེ། ཡོད་ཅེས་
བྱས་ན་ཁ་དོག་དབྱིབས་དང་བྲལ། །དཀར་ནག་དག་གིས་
གོས་མེད་འགྱུར་བ་མེད།
།དེ་ཕྱིར་རང་སེམས་ཁ་དོག་
དབྱིབས་དང་བྲལ། །དགེ་སྡིག་དཀར་ནག་ཆོས་ཀྱི་གོས་མི་
( ༣༣ན) འགྱུར༑ །ཞེས་དང་། རང་རིག་ཡེ་ཤེས་འོད་གསལ་
འདི༑ །ཡོད་དེ་མཐའ་ལས་འདས་པ་ཞིག །རྟག་ཆད་གཉིས་
• 293.

དགེ་འདུན་འཇམ་དབྱངས་ཀྱིས་མཛད།
དང་བྲལ་བ་ཞིག །ངོས་བཟུང་མེད་པར་གསལ་བ་ཞིག །ཡེ་
ཤེས་ཡིན་ཕྱིར་སྐྱེ་འཇིག་བྲལ། །ཞེས་དང་། དཔལ་ལྡན་ཤ་བ་
རིས་ཀྱང་། སེམས་དང་ཆོས་སུ་སྣང་བ་ཐམས་ཅད་ནི། །
།མེད་པ་
བཙལ་ན་མི་རྙེད་འཚོལ་མཁན་གང་ནའང་མེད།
དུས་གསུམ་མ་སྐྱེས་མི་འགག་པ། །རང་བཞིན་བདེ་བ་ཆེན་
པོའི་གནས་ལུགས་ཡིན། །ཞེས་གསུངས། དེས་གཞན་རྣམས་
ལ་རིགས་འགྲེ་བ་ཡིན་ཏེ། གཅིག་གི་ལྟ་བོ་གང་ཡིན་པ། །དེ་
ནི་ཀུན་གྱི་ལྟ་བོ་ཡིན། །གཅིག་གི་སྟོང་ཉིད་གང་ཡིན་པ། །དེ་
ནི་ཀུན་གྱི་སྟོང་ཉིད་ཡིན། །ཞེས་གཞན་ལ་སྦྱར་བར་བྱའོ། །
ཆོས་ཐམས་ཅད་རང་བཞིན་མེད་པར་ངེས་པའི་ངེས་ཤེས་་་་
རྒྱུན་སྐྱོང་བ་ནི་མཉམ་གཞག་ནམ་མཁའ་ལྟ་བུའི་སྐྱོང་ཚུལ་་་
ཡིན་ནོ། །
གཉིས་པ་རྗེས་ཐོབ་སྒྱུ་མ་ལྟ་བུའི་སྐྱོང་ཚུལ་ནི། ཏིང་ངེ་
འཛིན་རྒྱལ་པོ་ལས། ཇི་ལྟར་སྨིག་རྒྱུ་དྲི་ཟའི་གྲོང་ཁྱེར་དང་། །
སྒྱུ་མ་ཇི་བཞིན་རྨི་ལམ་ཇི་ལྟ་བུར། །མཚན་མ་སྒོམ་པ་ངོ་བོ་
ཉིད་ཀྱིས་སྟོང་། །ཆོས་རྣམས་ཐམས་ཅད་དེ་བཞིན་ཤེས་པར་
གྱིས༑ །ཞེས་སྒྱུ་མས་སྤྲུལ་པའི་སེངྒེ་དོན་ལ་མེད་པར་ཤེས་
བཞིན་དུ་སེངྒེ་དེས་སྒྱུ་མའི་གླང་པོ་གསོད་པ་སོགས་མངོན་་་
• 294.

འཇམ་དཔལ་ཞལ་ལུང་གི་འཁྲིད་རྒྱུན་བསྡུས་པ་ལྷོ་བརྒྱུད།
སུམ་དུ་མཐོང་བ་ལ་ངེས་ཤེས་སྐྱེ་བ་ལྟརར། གང་ཟག་རང་
བཞིན་མ་གྲུབ་པ་སྒྱུ་མ་ལྟ་བུར་སྣང་བ་དེས་ཀྱང་དཀར་ནག་
གི་ལས་བསོག་ཅིང་རྣམ་སྨིན་མྱོང་བ་ལ་ངེས་པ་གཏིང་ནས་་
འདྲོངས་པ་ནི་ཆོས་འདི་བའི་ཁྱད་ཆོས་ཡིན་ཞེས་བདག་གི་་་
བླ་མས་གསུངས་པས། ཆོས་ཐམས་ཅད་སྣང་ལ་རང་བཞིན་
མེད་པ་སྒྱུ་མ་རྨི་ལམ་ལྟ་བུར་བལྟ་བར་བྱའོ། །
གཉིས་པ་ནི་བྱང་ཆུབ་སེམས་དཔས་རང་རྒྱུད་སྨིན་པར་
བྱེད་པ་ཕ་རོལ་ཏུ་ཕྱིན་པ་དྲུག་ལ་བསླབས་ནས། བསྡུ་བའི་
དངོས་པོ་བཞི་ལ་བརྟེན་ནས་གཞན་རྒྱུད་སྨིན་པར་བྱེད་་་་་་་
ཚུལ་ནི། མདོ་སྡེ་རྒྱན་ལས། སྦྱིན་མཚུངས་དེ་སྟོན་ལེན་
འཇུག་དང་། །བདག་ཉིད་རྗེས་སུ་འཇུག་རྣམས་ཀྱིས། །སྙན་
པར་སྨྲ་དང་དོན་སྤྱོད་དང་། །དོན་མཐུན་ཉིད་དུ་འདོད་པ་
ཡིན༑ །ཞེས་བསྡུ་བའི་དངོས་པོ་བཞི་ལ་བརྟེན་ནས་གཞན་
རྒྱུད་སྨིན་པར་བྱེད་པ་ལ། གདུལ་བྱ་སོ་སོའི་ཁམས་དང་
འཚམས་པར་ཟང་ཟིང་མི་འཇིགས་ཆོས་ཀྱི་སྦྱིན་པས་འཁོར་
རྣམས་བསྡུས། འདུས་པ་དེ་དག་ལ་བཞིན་མདངས་གསལ་
ཞིང་འཛུམ་པའི་སྒོ་ནས་ཁམས་འདྲིས་པ་སོགས་འཇིག་རྟེན་
གྱི་ཚུལ་དང་མཐུན་པར་སྙན་པར་སྨྲ་བ་དང་། དེ་ཉིད་གང་
• 295.

དགེ་འདུན་འཇམ་དབྱངས་ཀྱིས་མཛད།
ལ་མོས་པའི་ཆོས་ཀྱི་ཕན་ཡོན་བརྗོད་ཅིང་ཁྱད་པར་དབང་་་
པོ་རྟུལ་པོ་དང་། སྡིག་པ་སྣ་ཚོགས་བྱེད་པ། ཚེ་འདི་འབའ་
ཞིག་དོན་ཏུ་གཉེར་བ། རབ་ཏུ་བྱུང་བ་བག་མེད་ཅན་སོགས་
ལའང་། ཡང་དག་པའི་ལམ་ལ་བཀྲི་བའི་ཆེད་དུ་ཆོས་ཀྱི་
འབེལ་གཏམ་སྙན་པར་སྨྲ་བའོ། །
ཚེ་རིང་བ་དང་ནད་མེད་པ་དགེ་བ་འདི་ལྟ་བུ་སྒྲུབ་་་་་་་
དགོས་ཞེས་པས་མཚོན་པའི་དགེ་བ་ཕྲ་མོ་ནས་རིམ་གྱིས་་་་་་
བྱུང་བ་བྱས་ཏེ། མཐར་མྱ་ངན་ལས་འདས་པའི་ཕྱོགས་སུ་
བཀྲི་བ་ནི་དོན་སྤྱོད་པ་དང་། དེ་གཞན་གྱིས་སྤྱོད་དུ་འཇུག་
པ་ལ་ཡང་རང་ཉིད་ཀྱིས་དོན་དེ་ལ་འཇུག་( ༣༤ན) པར་་་་
མ་བྱས་ན་ངེད་རྣམས་ཀྱི་རྒྱུད་འདུལ་བ་ལ། ཐོག་མར་ཁྱོད་
རང་འདུལ་དགོས་ཟེར་བ་ལྟ་བུ་འོངས་པས། གཞན་གྱིས་ཇི་
ལྟར་སྤྱོད་པ་དེ་ལས་ལྷག་པའམ་མ་མཐའ་མཚུངས་པ་ཙམ་་་
ཞིག་ཉམས་སུ་ལེན་པ་ནི་དོན་མཐུན་པ་ཡིན་ནོ། །
གསུམ་པ་རྗེས་ཀྱི་རིམ་པ་ནི། གཙོ་ཆེར་ཉམས་ལེན་རྡོ་
རུས་ཐུག་པར་བྱས་རྗེས་རྒྱུན་དུ་སྙིང་པོར་དྲིལ་ནས་ཇི་ལྟར་་
བྱ་སྙམ་ནས། སྐྱབས་སེམས་དུས་སྐྱེས་བུ་ཆུང་འབྲིང་གི་སྡུག་
བསྔལ་བསམ། དེ་རྗེས་བླ་མའི་རྣལ་འབྱོར་དང་འབྲེལ་བའི་
• 296.

འཇམ་དཔལ་ཞལ་ལུང་གི་འཁྲིད་རྒྱུན་བསྡུས་པ་ལྷོ་བརྒྱུད།
སྡིག་བཤགས། ཚོགས་བསགས་ལ་ནན་ཏན་བྱས་ནས་དངོས་
གཞི་གཏོང་ལེན་སྤེལ་བའི་བྱང་ཆུབ་ཀྱི་སེམས་དང་། ཞི་ལྷག་
ཟུང་འབྲེལ་གྱི་དམིགས་རྣམ་སྐྱོང་བ་ཡིན་ནོ། །བསྔོ་སྨོན་གྱིས་
རྒྱས་འདེབས་པའང་དེར་གཏོགས་སོ།། །།
སྨྲས་པ། ཐུབ་པའི་ལེགས་བཤད་ཀུན་གྱི་སྙིང་པོའི་
བཅུད༑ །ཤིང་རྟ་ཆེན་པོ་གཉིས་ཀྱིས་ལེགས་ཕྱུང་བས། །
དཔལ་ལྡན་ཨ་ཏི་ཤ་ཡིས་ཉམས་ལེན་དུ། །ལེགས་པར་དྲིལ་
བའི་གདམས་པ་ཟབ་མོ་འདི། །གདམས་ངག་བྱིན་རླབས་
ལྡན་པའི་སྒྲུབ་བརྒྱུད་ཀྱི། །མན་ངག་མཛོད་འཛིན་ངེས་
འབྱུང་བྱང་སེམས་དང༌་། །ལྟ་བས་ལེགས་ཕྱུག་རིམ་གཉིས་
མཐར་སོན་པ། །བདེ་གཤེགས་ཀུན་ལས་བཀའ་དྲིན་ཆེར་
ལྷག་པའི། །གྲུབ་ཆེན་ངག་གི་དབང་པོའི་ཐུགས་ཉམས་སུ། །
ཇི་ལྟར་བསྟར་བཞིན་སྐལ་ལྡན་གདུལ་བྱ་ལ།
།ཉམས་ཁྲིད་
གནང་སྐབས་སློབ་མའི་ཡང་མཐའ་བ། །དགེ་འདུན་འཇམ་
དབྱངས་ཞེས་བྱའི་འདུ་གསུམ་དེས། །ཅུང་ཟད་ནོད་རྣམས་
སླར་ཡང་སློབ་བུ་འགར། །འཁྲིད་ཀྱི་མིང་བཏགས་བླ་མའི་
གསུང་རྒྱུན་རྣམས། །སྐྱོང་བཟློས་བྱེད་སྐབས་ཟིན་བྲིས་
དགོས་གསུངས་པའི། །རེ་བ་སྐོང་ཕྱིར་ལྷག་བསམ་དག་པ ས་
• 297.

དགེ་འདུན་འཇམ་དབྱངས་ཀྱིས་མཛད།
གྱུར་དོན་དུ་བྱང་ཆུབ་ལམ་རིམ་ལ།
བྲིས༑ །འདི་བགྱིས་དགེ་བས་ཚེ་རབས་ཐམས་ཅད་དུ། །མར་
།ཐོས་བསམ་སྒོམ་པའི་
ཉམས་ལེན་མཐར་ཕྱིན་ཏེ། །ཐུབ་བསྟན་རྒྱལ་མཚན་འཛིན་
པའི་རྒྱུར་གྱུར་ཅིག། །།
ཅེས་བྱང་ཆུབ་ལམ་གྱི་རིམ་པའི་དམར་ཁྲིད་གཞན་དང་མི་འདྲ་
བའི་གདམས་ངག་ཟབ་མོ་འདི་ཉིད་བླ་མ་གྲུབ་པའི་དབང་ཕྱུག་ངག་
དབང་བློ་བཟང་བསྟན་པ་དར་རྒྱས་དཔལ་བཟང་པོའི་གསུང་རྒྱུན་་་
ཇི་ལྟ་བ་བཞིན་སློབ་བུ་འགའ་ལ་འཁྲིད་དུ་བགྱིས་སྐབས་ཟིན་བྲིས་་་་
དགོས་གསུངས་པ་བཞིན་སྦྱར་ཏེ། བྱང་ཆུབ་ཀྱི་སེམས་དང་། ཞི་
ལྷག་སྐོར་བླ་མའི་ཞལ་ལས་ཤེས་དགོས་པ་རྣམས་གུད་དུ་སྦས་ཏེ་་་་་་་
འདུ་གསུམ་པ་དགེ་འདུན་འཇམ་དབྱངས་ཀྱིས་བྲིས།།
ལེགས་འཕེལ།།
།།དགེ་